
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind modificarea inventarului bunurilor care aparțin domeniului public al Municipiului Timișoara

		Prin adresa nr. 8143/29.01.2019  Ministerul Educației Naționale  a  solicitat  să se întreprindă demersurile necesare pentru radierea poziției nr. 1769 din Anexa nr.2 la H.G.1016/2005 pentru modificarea și completarea H.G.977/2002 privind inventarul bunurilor care aparțin domeniului public al Municipiului Timișoara, având în vedere că imobilul situat în str. Oituz nr. 4  face parte din domeniul public al Statului Român fiind în administrarea Ministerului Educației Naționale pentru Universitatea de Vest din Timișoara conform H.G.1302/2000.
	          Conform adresei nr. 35391,35392/24.08.2018 a Ministerului Educației Naționale imobilul situat în Timișoara, str. Paris nr.1, înscris în CF 405676 (CF vechi 424 Timișoara), aparține domeniului public al Statului Român în administrarea Ministerului Educației Naționale pentru Universitatea de Vest din Timișoara.
	           Prin  Hotărârea Guvernului nr.318/2013 s-a aprobat înscrierea în inventarul bunurilor din domeniul public al Statului Român a imobilului situat în Timișoara, bv. Victor Babeș nr.14, precum și darea în administrarea Direcției Regională de Statistică Timiș. 
          Urmare a celor prezentate mai sus, considerăm necesară și oportună radierea poziției nr. 1769 din Anexa nr.2 la HG 1016/2005 la care este înscris imobilul din str. Oituz nr.4, radierea poziției nr. 3957 din Anexa nr.2 la H.G.849/2009 la care este înscris imobilul din str. Paris nr.1, respectiv radierea poziției nr. 3895 din Anexa nr.2 la H.G.849/2009 la care este înscris imobilul din bv. Victor Babeș nr.14.

RAPORT DE SPECIALITATE
privind modificarea inventarului bunurilor care aparțin domeniului public al Municipiului Timișoara
              Având în vedere Expunerea de motive nr. SC2019 - 2632 / 19.02.2019  a Primarului Municipiului Timișoara și Proiectul de hotărâre privind modificarea inventarului bunurilor care aparțin domeniului public al Municipiului Timișoara, facem următoarele precizări:
		Ministerul Educației Naționale a confirmat prin adresa nr. 8143/29.01.2019 că imobilul situat în str. Oituz nr.4 face parte din domeniul public al Statului Român, fiind în administrarea Ministerului Educației Naționale prin Universitatea de Vest din Timișoara conform H.G.1302/2000. Imobilul respectiv este descris în CF 409587 Timișoara (CF vechi 133277) ”casă cu 2 etaje și teren” cu nr. top. 1015/2 și suprafața de 4687 mp.
 		Conform adresei nr. 35391,35392/24.08.2018 a Ministerului Educației Naționale imobilul ”Casa cu 1 etaj si curte” situat în Timișoara, str. Paris nr.1, CF 405676 (CF vechi 424 Timișoara) cu nr. top. 1097 și suprafața de 1091 mp, este înscris cu nr. MF59386 în inventarul domeniului public al Statului Român, dat în administrarea Ministerului Educației Naționale pentru Universitatea de Vest din Timișoara conform Ordinului Ministrului Educației și Cercetării nr. 4226/2003.
		Prin  Hotărârea Guvernului nr.318/2013 s-a aprobat înscrierea în inventarul bunurilor din domeniul public al Statului Român a imobilului situat în Timișoara, bv.Victor Babeș nr.14, precum și darea în administrarea Direcției Regională de Statistică Timiș, nr. MFP 102725, înscris în CF 410345 Timișoara (CF vechi 47), cu nr. top. 9750/1/1 și suprafața de 700 mp.
Imobilele menționate mai sus nu fac obiectul unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. CT2018-2/12.02.2019  de la Direcţia Clădiri, Terenuri şi Dotări Diverse II Vest-Biroul Clădiri Terenuri II Vest, precum şi adresei nr. CCT2019-2/13.02.2019 de la Compartiment Administrare Fond Funciar.
 Conform adresei nr. SJ2019-2/14.02.2019 a Serviciului Juridic nu figurează litigii pe rolul instanțelor de judecată în curs de soluționare cu privire la imobilul situat în bv.Victor Babeș nr.14, înscris în CF 410345 Timișoara (CF vechi 47), cu nr. top. 9750/1/1. 
	În ceea ce privește imobilul situat în str. Oituz nr.4, există pe rolul Curții de Apel Timișoara Dosarul nr. 1167/59/2018, având ca obiect cererea de chemare în judecată formulată de către Universitatea de Vest din Timișoara împotriva pârâților Ministerul Educației Naționale, Guvernul României și Municipiul Timișoara prin Primar privind obligarea acestora la eliberarea unui certificat care să ateste dreptul de proprietate asupra imobilului situat în str. Oituz nr.4. În prezent cauza se află în faza verificării și regularizării cerererii de chemare în judecată.
	 Cu privire la imobilul situat în str. Paris nr.1, există pe rolul Curții de Apel Timișoara Dosarul nr. 1174/59/2018, având ca obiect cererea de chemare în judecată formulată de către Universitatea de Vest din Timișoara împotriva pârâților Ministerul Educației Naționale, Guvernul României și Municipiul Timișoara prin Primar privind constatarea nelegalității parțiale a HG849/2009, respectiv poziția nr. 3957 din anexa la hotărâre. Pe fond s-a solicitat obligarea pârâților la eliberarea unui certificat care să ateste dreptul de proprietate asupra imobilului situat în str.Paris nr.1. Cauza a avut termen de judecată în 15.02.2019.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind modificarea inventarului bunurilor care aparțin domeniului public al Municipiului Timișoara, și anume radierea poziției nr. 1769 din Anexa nr.2 la H.G.1016/2005 pentru modificarea și completarea H.G.977/2002, corespunzătoare poziției nr. 1890 din anexa la HCL166/2003 în care este înscris imobilul ”casă și curte” situat în Timișoara, str. Oituz nr.4, CF 409587 Timișoara (CF vechi 133277 Timișoara), nr. top. 1015/2 și suprafața de 4687 mp, imobilul fiind proprietate publică a Statului Român în administrarea Ministerului Educației Naționale pentru Universitatea de Vest din Timișoara conform HG1302/2000, radierea poziției nr. 3957 din Anexa nr.2 la H.G.849/2009 pentru modificarea și completarea H.G.977/2002, corespunzătoare poziției nr.4073 din anexa la HCL313/2005 în care este înscris imobilul ”casă cu 1 etaj și curte” situat în Timișoara, str. Paris nr.1, CF 405676 Timișoara (CF vechi 424 Timișoara), nr. top. 1097 și suprafața de 1091 mp, imobilul fiind proprietate publică a Statului Român în administrarea Ministerului Educației Naționale pentru Universitatea de Vest din Timișoara conform Ordinului nr.4226/2003 emis de Ministerul Educației și Cercetării, respectiv radierea poziției nr. 3895 din Anexa nr.2 la H.G.849/2009 pentru modificarea și completarea H.G.977/2002, corespunzătoare poziției nr.4011 din anexa la HCL313/2005 în care este înscris imobilul ”casă cu 1 etaj și curte” situat în Timișoara, bv. Victor Babeș nr.14, CF 410345 Timișoara (CF vechi 47 Timișoara), nr. top. 9750/1/1 și suprafața de 700 mp, imobilul fiind proprietate publică a Statului Român în administrarea Direcției Regională de Statistică Timiș  conform H.G.318/2013.
	Menționăm că imobilele cu datele de identificare de mai sus au fost inițial în proprietatea Statului Român.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

